બગદાદ/વોશિંગ્ટન, 1 સપ્ટેમ્બર: ઉત્તરી ઇરાકી શહેર અમેરલીને સુન્ની આતંકવાદી સંગઠન ઇસ્લામિક સ્ટેટના કબ્જાથી છોડાવવાની કવાયત ઝડપી થઇ ગઇ છે. અમેરિકાએ શનિવારે અમેરલીમાં ઉગ્રવાદીઓ પર હવાઇ હુમલા કર્યા, સાથે જ ત્યાં ફસાયેલા નાગરિકો માટે રાહત સામગ્રી પહોંચાડી. આની વચ્ચે ઇરાકી સેના રવિવારે અમેરલી શહેરમાં ઝેહાદી ઘેરો તોડીને અંદર ઘુસી ગઇ. સેનાએ તુર્કમેની બસ્તીનો ઘેરો તોડી નાખ્યો છે. ઇરાકી સેના ઉપરાંત શિયા અને કુર્દિશ પશમાર્ગા લડાકુઓ પણ આ લડાઇમાં ઇરાકી સેનાની સાથે છે. લગભગ બે મહિનાથી અમેરલીમાં ઇસ્લામિક સ્ટેટના આતંકવાદીઓનો કબ્જો છે અને આ કારણથી ત્યાં ભોજન, પાણી અને તબીબી મદદ ન્હોતી પહોંચી શકતી.